**Kreds 57 Ferslev-Skibby**

**Referat af bestyrelsesmøde**

**D.8.oktober 2020. kl.19.**

**I klubhuset.**

**Deltagere: Kjeld, Birthe, Flemming, Poul**

**Referent Poul**

1. **Godkendelse af dagsorden.**

Godkendt med tillæg om behandling af procedure for indhentning af børneattester under pkt.9.

1. **Godkendelse af referat fra 2.september 2020.**

Godkendt

1. **Siden sidst****.**

Jubilæumsarrangement for Britta Isaksen er udskudt igen pga. covid-19.

Gymnastiksalen i Ferslev kaldes officielt fremover ”Ferslev Idrætssal”. Kjeld vil kontakte kommunen for at spørge efter ny vejskiltning i Ferslev.

Kjeld skrev et høringssvar i forhold til kommunens overvejelser ang. yderligere besparelse på rengøringen på kommunens matrikler, og vores bekymringer i forhold til dette.

1. **Evaluering af generalforsamlingen d.26/9 2020.**

En hyggelig GF, der blev af holdt en lørdag eftermiddag. En følelse af, at det blev lidt mindre stift og lidt mere frit. Det virkede fint at engagere deltagerne i få feedback og holdninger til oplæg om det grønne område. En sådan aktivitet med ”pause” på GF kan også virke som et passende afbræk i dagsordenen.

Vi vil overveje, at arbejde med dette koncept fremover.

1. **Konstituering og debat ang. ønsker og prioritering af HB's arbejde for 2020/2021.**

Konstituering. Kjeld: Formand, Flemming: Næstformand: Poul Sekretær, Birthe:Kasserer.

Hvad skal HB fokuserer på den kommende periode? Ønske om at dyrke fællesskabsånden i foreningsregi. Også som et led i at trække flere frivillige til.

Vi kan lave et velkomstbrev / info folder til alle medlemmer ved sæsonstart.

En folder skal præsentere Kreds 57 og vores aktiviteter. Evt. kan hver afd. komme med et indstik om deres egen afdeling.

Vi tager dette punkt op ved næse møde i HB, hvor afdelingerne inviteres med. Vi skriver en mail til afdelingerne udvalgsmedlemmer i forbindelse med indkaldelsen til næste møde, hvor vi forbereder afdelingerne på, at vi gerne vil drøfte dette område med dem

Kan vi tænke i flere hyggelige alternative arrangementer i eller ved klubhuset for andre grupper- som fødselsdage, aktivitetsdage for klassen …. ?

De Grønne områder: Ambitionen er, at i 2020/2021 udarbejde et ”grønt” projektforslag og få sendt ansøgninger til diverse fonde. Vi skal have involveret de vigtigste interessenter som Skibby Aktive og de lokale bylaug. Forslaget sendes til kommunen til godkendelse og med opfordring til samarbejde om projektet inden der bliver søgt fondsmidler.

Poul justerer oplæg på baggrund af bidrag fra GF og kommer med oplæg til proces og inddragelse af interessenter, som drøftes på næste møde i HB.

Klubhuset: Det er et problem at få sikret drift og tilsyn af klubhuset. I øjeblikket har Birthe også funktionen som vicevært. Der skal findes en anden person, der er villig til at påtage sig denne opgave. Kjeld kontakter Niller fra petanque. Han har gjort det godt tidligere, og han kommer jævnligt i klubhuset.

1. **Godkendelse af forretningsorden.**

Forretningsorden fra 2019 gennemgået og besluttet genbrugt uændret.

1. **Coronasituationen herunder juletræsfesten.**

Juletræsfesten d.28/12 aflyses. Det er intet, der tyder på, et de nuværende restriktioner løsnes inden jul. Vi kan ikke tage ansvaret for at overholde alle de nuværende regler ved en traditionel juletræsfest.

1. **Økonomi herunder overvejelse af bankskifte.**

Uforandret siden GF. Bortset fra at 10.000 kr.er kommet til Mountain bikerne fra ansøgning i DGI/DIF-pulje.

Birthe undersøger økonomiske og praktiske fordele og ulemper ved at skifte bank. Vi ønsker samme betingelser som nu i Nordea, men mindre bureaukrati og bøvl og færre gebyrer.

1. **Åben for tilføjelser.**

Børneattester. Gymnastikken skal have indhentet børneattester på alle instruktører. Ingen i gymnastikarbejdsgruppen har prøvet at indhente attester før. Hanne har påtaget sig opgaven, men mangler vejledning/hjælp til at få det gjort. Ingen i HB har ej heller nogen erfaring med dette. Vi mener ikke, at det er en opgave der skal ligge HB.

Vi spørger Karen fra skytterne om hun vil hjælpe Hanne med at få det gjort, da Karen nok er den eneste i hele foreningen der har aktuel erfaring med at indhente børneattester.

Flemming spørger Karen.

1. **Eventuelt, herunder fastsættelse af dato for næste møde.**

**30.11 kl.19**